钦定古今图书集成/明伦汇编/宫闱典/第123卷 > 明
## 钦定古今图书集成/明伦汇编/宫闱典/第123卷 > 明

### 太祖洪武元年谕宦官不得预政典兵

按《大政纪》：“洪武元年四月丙辰，上谓侍臣曰：‘吾观史
传所书，汉唐末世皆为宦官败蠹，不可拯救，未尝不
为之惋叹。此辈在人主之侧，日见亲信，小心勤劳，如
吕强、张承业之徒，岂得无之？但开国承家，小人勿用，
圣人之深戒，其在宫禁，止可使之供洒扫，给使令，传
命而已，岂宜预政典兵？汉唐之祸，虽曰宦官之罪，亦
人主宠爱之使然。向使宦官者不得典兵，虽欲为乱，
其可得乎’？”

洪武二年，命吏部定《内侍诸司官制》。

按《大政纪》：洪武二年八月己巳，命吏部定内侍诸司
官制。谕之曰：“朕观《周礼》所记，未及百人，后世至逾数
千，卒为后患。今虽未能复古，亦当为防微之计。古时
此辈所治，止于酒浆醯醢司服、守阍数事，今朕亦不
过以备使令，非别有委任，可斟酌其宜，勿令过多。”又
顾谓侍臣曰：“此辈自古以来，求其善良，千百中不一
二见。若用以为耳目，即耳目蔽矣；以为心腹，即心腹
病矣。驭之之道，但常戒敕，使之畏法，不可使之有功。
有功则骄恣，畏法则检束，自不敢为非也。”乃定置内
史监奉御六十人，尚宝一人，尚冠七人，尚衣十人，尚
佩九人，尚礼八人，尚乐七人，纪事二人，执膳四人，司
脯四人，司香四人，涓洁二人。置尚酒、尚醋、尚面、尚染
四局，设正一人，副二人。置御马、御用二司，设正一人，
副二人。内府库设大使一人，副使二人。内仓监设令
一人，丞二人。及置东宫典玺、典翰、典膳、典服、典乐、典
乘共六局，局设局郎一人，丞一人。又置门官午门、东
华门、西华门、元武门、奉天门、左右顺门、左右红门、皇
宫门、坤宁门、宫左门、宫右门，各设正一人。东宫门官，
春和门、东宫后门、宫左门、宫右门，各设门正一人。
按《春明梦馀录》：“中官之制，凡内使小大者乌木牌，平
巾者不得衣员领束带，唯请轿长随并都知监长随，
各狮子等补束角带，及有牙牌官帽，便谓之奉御”，正
六品得服麟补束金厢玳瑁或犀带。自奉御而上，左
右监丞五品左右少监，从四品太监，正四品太监而
上，方服斗牛补；再陞则《膝襕》《飞鱼》《斗牛》及蟒衣；再陞
方赐玉带，冬则光素，夏则玲珑，三九月则顶收；再陞
则内府骑马。凡骑马者，自东、西下马门起，至南内，西
上南门起，至宝钞司。凡遇圣节、正旦、大婚、诞庆，各进
马一匹；再陞则每岁禄米十二石，后加一级，皆益十
二石。

洪武三年，重定内使服饰之制。

按《续文献通考》：洪武三年十月，上谕宰臣，“凡内使监
未有职名者，当别置衣帽，以别监官。”礼部定拟：“内使
监官，凡遇朝会，照依品级，具朝服公服行礼。其常服
葵花胸背、团领衫，不拘颜色，乌纱帽，犀角带。其内使
无品从者，常服团领衫，无胸背花，不拘颜色，乌角束
带，乌纱帽，垂软带。年十五以下者，惟带乌纱小顶帽。”
从之。

洪武四年正月，定“宦官月支廪米。”闰三月命吏部“定
内监等官品秩。”

按《大政纪》：洪武四年春正月乙巳，诏宦官月支廪米
一石，闰三月甲子，命吏部定内监等官品秩，自监令
正五品以下至从七品有差，上谓侍臣曰：“古之宦竖
不过司晨昏供役使而已，自汉邓太后以女主称制，
不接公卿，乃以阉人为常侍，小黄门通命，自此以来，
权倾人主，及其为患，如城狐社鼠，不可以去。朕谓此”
軰但当服事宫禁，岂可假以权势，纵其狂乱？吾所以
防之极严，但犯法者必斥之，不令在左右，戒履霜坚
冰之意也。

按《春明梦馀录》：“内官监通掌内史名籍，总督各职，凡
差遣及缺员，具名奏请。设令一人，正六品；丞二人，从
六品。典簿一人，正九品。所掌文籍，以通书筭小内史
为之。神宫监掌太庙祭器及祭祀洒扫。设令一人，正
七品；丞一人，从七品。奉御一人，正八品。尚宝监掌御
宝图书。凡用御宝，则奏请，然后付尚宝司官用之，毕
则捧入。”设令一人，正七品；丞一人，从七品尚衣监。掌
御用冠冕衣服靴履。设令一人，正七品；丞一人，从七
品奉御四人，正八品。尚膳监掌御膳，设令一人，正七
品；丞一人。从七品司设监。掌御用仪仗辇辂舆帐裀褥张设。设令一人，正七品；丞一人，从七品奉御四人。
正八品。司礼监。掌宫庭礼仪。凡“正旦”、冬至节等命妇
朝贺等礼，则掌其班位仪注，及纠察内官人员违犯
礼法者。设令一人，正七品；丞一人，从七品。直殿监掌
各殿洒扫陈设。设令一人，正七品；丞四人，从七品；小
内史一十五人。宫门承制掌传奉宣召。设奉御五人，
正八品。宫门守门官掌宫门洒扫时，其开阖、稽察出
入。设门正一人，正八“品；副四人，从八品内承运库，掌
供御金银段匹等物，设大使一人，正九品；副使一人，
从九品司钥库，掌皇城各门管钥，大使一人，正九品；
副使四人，从九品巾帽局，掌造内府冠帽，设大使一
人，正九品；副使二人，从九品针工局，掌造内府衣服，
设大使一人，正九品；副使一人，从九品织染局，掌织
染段匹，设大使一人，正九品；副使一人，从九品。颜料
局，掌烧造银朱等项颜料，设大使一人，正九品。司苑
局，掌种莳蔬果，设大使一人，正九品。司牧局，掌牧养
孳牲，设大使一人，正九品。皆于内官内选用。外承运
库，掌收金银段匹等物”，“甲字库，掌收铜钱布匹颜料，
乙字库，掌收衣服衾帐纸札等物，丙字库”，掌收䌷丝
绵纱线，丁字库，掌收铜铁、锡、香、茶、蜡诸物，“戊字库，掌
收毡衫、胡椒，并支军器。”“广源库，掌收贮宝钞。广惠库，
掌收支宝钞。每库设大使一人，正九品；副使一人，从
九品。皆于流官内选用，隶户部。”皮作局，掌硝皮、熟皮
张，成造靴鞋鞍辔。兵仗局，掌造各项军器。“宝源局”，掌
鼓铸铜器。每局设大使一人，正九品；副使一人，从九
品。皆于《流官》内选用，隶工部。

按《酌中志》：“内府十二监，曰司礼，曰御用，曰内官，曰御
马，曰司设，曰尚宝，曰神宫，曰尚膳，曰尚衣，曰印绶，曰
直殿，曰都知。四司，曰惜薪，曰宝钞，曰钟鼓，曰混堂。又
八局，曰兵仗，曰巾帽，曰针工，曰织染，曰酒醋面，曰司
苑，曰浣衣，曰银作。已上总谓之曰二十四衙门也。”此
外有内府供用库、内承运库、司钥库等处，亦胪列于
后，以备考焉。

司礼监

掌印太监一员，秉笔，随堂太监八九员，或四五员。设
有象牙小牌一面，长寸馀，每日申时交接，轮流该正。
凡每日奏文书，自御笔亲批数本外，皆众太监分批
遵照。阁中票来字样，用朱笔楷书批之，间有偏傍偶
误者，亦不妨略为改正。最有宠者一人，以秉笔兼掌
东厂掌印，秩尊视元辅，东厂权重视总宪，兼次辅。其
次秉笔，随堂，如众辅焉。皆穿贴里，先斗牛，次陞坐蟒，
先内府骑马，次陞橙杌。禄米每陞一级，则岁加米十
二石。各家私臣曰“掌家职”，掌一家之事。曰“管家”，办理
食物，出纳银两。曰上房，执掌箱柜锁钥。曰“掌班”，领班，
钤束两班答应官人。日司房打发批文书，誊写应奏
文书。其下则管帽、管衣、靴。茶厨房打听官，看庄宅各
琐屑事务也。其馀大小衙门，遇有应题奏事情，皆关
白司礼，掌印秉笔，随堂而始行。凡御前亲近大内臣，
曰“乾清宫管事”，曰“打卯牌子”，其秩亦荣贵，犹外之勋
爵戚臣也。然皆得掌各衙门之印，视其宠眷厚薄而
钦传𢌿之，不拘资次。
司礼监提督一员，秩在监官之上，于本衙门居住，职
掌古书籍、名画、册叶、手卷、笔砚、墨绫纱、绢布、纸札，各
有库贮之。选监工之老成勤敏者，掌其锁钥。所属掌
司四员或六七员佐理之，并内书堂亦属之。又经厂，
掌司四员或六七员，在经厂居住，只管一应经书印
板，及印成书籍，佛藏、道藏、番藏皆佐理之。自提督之
下，则监官、典簿十馀员，提督皇史宬，并新房候转提
督，俱轮流该正在廊下家宿，专理皇城一应礼仪刑
名，钤束长随、当差、听事各役，关防门禁。至逆贤擅政
时，令与文书房轮挨，遇双月十六日前往教场比试，
武职应袭。其次六科廊掌司六员或八员，分东西两
房，管精微科内外章疏，及内官脚色、履历、职名，月报
逃亡事故数目。其次人数十员或八员，管二十四衙
门、山陵等处内官职级、姓名撰写每日传行圣旨，稽
查门禁，钤束当差、听事，题奏应行礼仪，应颁赏赐。其
次，六科廊誊黄写字一员。其次，管赏写字，则按《节令》
挨次题禀礼仪文书及赏例。或百馀员，或数十员，分
两班四拨，各拨若干人。其班按十二支轮之，曰“头顶
整”，一日过夜曰“守早。”从卯至申曰“守晚。”从申至次日
天明曰“末顶。”整一日过夜，方得下班歇息四日也。凡
遇圣驾朝讲游幸，穿麟补红。𧝠：或青。𧝠执藤条
拦挡者，皆掌司人数写字也。凡转经厂，司礼监掌司
者，则每拨内另有一种衙门写字共十馀员，挨补而
已，自提督至写字，俱穿𧝠，凡出入皇城各门，俱门
军接与挡道。自内书堂奉旨拨派者，曰“正途”，其次或
乞恩奏保改陞者亚焉。

文书房官八员或十员。虽穿𧝠。其实祖宗初设，原
是遴选二十四衙门、山陵等处有学行才识者，委用
职掌。通政使司每日封进本章，并会极门京官所上
封本，及在内各衙门本，天下各藩府、本府有大小浓淡之不同，文书房各以名衔前后分管之。其在外之
阁票，在内之答票，一应旨意，《圣谕御札》，俱由文书房
落底簿发行。所以如今凡掌司陞转文书房者，概削
去“司礼监”衔，都借列内官监衔。其呈禀文书，具见经
手次第。

礼仪房

提督太监一员，掌印或秉笔摄之。掌司数员，写字管
事数员，本房长随数员，掌管一应选婚吉礼。每年春
夏秋冬四仲月，选乳妇生男十口，生女十口，月给食
料，在你子府居住。凡宫中有喜铺月子房，则生男、生
女各一二口，在文华殿外西北临河之小房住。及报
生皇子，则用“生女你口”，皇女，则用“生男你口。”弥月剪
发、百日命名及“请发”、“留发”、“入囊”、册立、册封、选妃、《打扒
角》、选驸马一应礼仪，皆经理之。

中书房

掌房官一员，散官十馀员，系司礼监监工年老资深
者挨转，专管文华殿中书所写书籍、对联、扇柄等件，
承旨发写，完日奏进御前。凡宫中糊饰，如不放外匠，
便只是监工并学手艺牌子糊饰，挨转此处，并御前
作。至贫老无倚，则发外经厂看守，以待毙焉。凡司礼
监掌印、秉笔、随堂，故后各有牌位，送外厂供安，各有
影像，送西直阙外大佛寺供安。看厂监工、守寺僧人
侍香火不绝也。

御前作

掌作官一员，散官十馀员，亦是监工，年老资深者挨
转。专管营造龙床、龙卓箱柜之类，合用漆布桐油、银
朱等物料，奏准于甲丁等库关支。已上二处，亦掌印
或秉笔提督之。

内官监

掌印太监一员。其下有总理、管理、佥书、典簿，掌司人
数，写字、监工。分三班，每班掌司第一人曰“掌案。”所管
十作，曰木作、石作、瓦作、撘材作、土作。东行西行；油漆
作、婚礼作、火药作，并米盐库、营造库、皇坛库里、冰窨、
金海等处。凡国家营建之事董其役，凡御前所用铜、
锡、木、铁之器，日取给焉。外厂甚多，各有提督、掌厂等
官。真定府设有“抽印木植管理太监”一员，则内官监
之外差也。四年一换，只有本监公文，无敕书关防。凡
外方修建分封藩王府第，亦是管理外差，领《敕书》关
防前去，工竣即回。凡大行帝后陵寝，妃嫔、皇子女薨
逝，修造坟茔，及完婚修理府第，皆其职掌。

御用监

掌印太监一员，里外监把总二员，犹总理焉。有典簿，
掌司写字、监工，凡御前所用围屏，摆设器具，皆取办
焉。有“佛作等作”，凡御前安设硬木床棹、柜阁，及象牙、
花梨、白紫檀、乌木㶉、𫛶木双陆棋子、骨牌、梳栊、螺甸、
槃匣、扇柄等件，皆造办之。仁智殿有掌殿监工一员，
掌管武英殿中书承旨所写书籍画扇，奏进御前，亦
犹中书房之于“文华殿中书”也。

司设监

掌印太监一员。有总理、佥书等官，如内官监。而所职
掌者，卤簿仪仗、围幕、褥垫、各宫冬夏帘、凉席、帐幔、雨
袱子、雨顶子、大伞之类，事最烦苦，远不逮御用内官
监，有赢馀肥润也。如遇御前打点库藏台箱，则此三
衙门之人，皆任重不敢惮劳。

御马监

掌印太监一员。有监督，提督四衙营勇士小厮。有监
官，有典簿，掌司、写字、拏马等官。有象房掌房等官。子
母象共九只，缺则奏于外象房改补。金鞍作长随房
等处，有各滩监工。本监象房之东，有里草拦草场。皇
城之外，有天师庵草场，旧都府草场。

神宫监

掌印太监一员，司礼监监官，或文书房无力者陞之。
有佥书、掌司十馀员，在端门之左，九庙在焉。四孟之
朔，圣驾亲享之。正旦节及别朔，或遇日食，则改卜于
初五前后行。其馀节令，祀事唯谨。即外太庙也。

尚膳监

掌印太监一员。光禄寺西门提督太监一员。西华门
内里监总理一员，管理佥书掌司数十员，写字监工
及外牛房、羊房等厂监工共百馀员，而抬供、养官、拨
子、长随各数十员。光禄寺凉楼、酱房、逢七等项，各有
监工坐家名色，职掌造办。每日早、午、晚，奉先殿供养
膳品，乾清宫等宫，一号殿、仁寿宫等宫眷，月分厨料，
各有差等。凡在御前掌印、秉笔、管事牌子、暖殿近侍，
及外之内阁文华、武英殿中书、画士、棹儿银两，咸光
禄寺职掌，用典簿关防缄封。每月酒饭，一棹折银十
两有奇，半棹者五两有奇，到每月晦，照钦赏数目，坐
名颁给之。《光禄寺志》可考也。

尚宝监

掌印太监一员，佥书等官可数十员。职掌御用宝玺、
敕符、将军印信。其人所知者，尚宝司。凡所领宝玺，曰
“皇帝奉天之宝”，郊天斋醮用之；曰“尊亲之宝”，上尊号用之；曰“亲亲之宝”，有大小二颗，与藩府用之；曰“诰命
之宝”，“敕命之宝”，广运之宝，则用之最多也；曰“御前之
宝”，则宫中库藏箱锁用之；曰“御药谨封”，则御药房用
之。凡敕命远去者，仍用一黄纸封套，上下悉用一宝
封识之，其文曰：“丹符出验四方。”凡宝，皆内尚宝女官
掌之，遇用宝，则尚宝司以揭帖赴尚宝监，尚宝监请
旨，然后赴内司领取。岁用宝三万馀颗，岁用宝色银
六十馀两，工部虞衡司办进，别项供亿，不尽载也。其
馀宝玺尚多不恒用。

印绶监

掌印太监一员，佥书掌司数十员。职掌“古今通集库”，
并铁券、诰敕、贴黄、印信、图画、勘合、符验、信符诸事，及
南京解到文武诰轴。凡追夺诰命，交纳本监，会同该
科给事中、中书舍人，于《勘合底簿》内附写为事缘由，
类于本监后小门之西傍河墙焚化。

直殿监

“掌印太监”一员，佥书等官数十员。职掌皇极、中极、建
极、武英、文华殿庭楼阁廊庑洒扫之役，最劳苦冷局，
无大厅公署也。

尚衣监

掌印太监一员，管理佥书。掌司监工数十员，掌造御
用冠冕、袍服、履舄、靴袜之事。兵仗局之南，旧监库之
北，即本监裁缝匠役成造御服之袍房也，又名曰“西
直房。”凡造上用袍服之里合用杭、细等绢，例具尺寸、
数目，于掌东厂太监处取办之。

都知监

掌印太监一员，不甚显贵，馀者皆本监写字长随，各
有青红执事衣服。凡圣驾出朝、谒庙等项，在前“警跸
清御”者，即此监之官也。手执骨朵，身穿鹦哥等补子，
戴平巾或官帽，亦有穿圆领。“𧝠”者，其人极寒苦，难
以陞转，下下衙门也。

惜薪司

“掌印太监一员，总理数十员，佥书、掌道、掌司、写字、监
工数十员，各外厂又数十员，专管宫中所用柴炭，及
二十四衙门山陵等处内官柴炭。每月初四、十四、二
十四日，开元武等门，放夫匠打扫净车，及抬运堆积
粪壤。每岁春暖，开长庚门，率夫役淘浚宫中沟渠。正
旦节安彩妆。凡遇冬寒，宫中各铜缸木桶，该内官监”
添水，奏安铁𥬠其中，每日添炭，勿令火缺，以防水冻，
备天灾，候春融则止，皆惜薪司事也。凡隆德等殿修
建斋醮、焚化之际，用杨木长柴。宫中膳房，用马口柴。
内宫关领，则片柴也。外有北厂、南厂、西厂、新西、新南
等处，各有掌厂佥书监工，贮收柴炭，以听关支。

钟鼓司

掌印太监一员，佥书数十员，司房学蓺官二百馀员，
掌管出朝钟鼓。凡圣驾朝圣母回，及万寿圣节、冬至
年节陞殿回，皆在前作乐迎导，宫中陞座承应。凡每
年九月登高，圣驾幸万岁山，端午𩰚龙舟插柳，岁暮
宫中驱傩，及日月食救护打鼓，皆本司职掌。西内秋
收之时，有打稻之戏。驾幸旋磨台、无逸殿等处，钟鼓
司、扮农夫饭妇、及田畯官吏、征租交纳词讼等事、内
官监等衙门、伺候合用器具、亦祖宗使知稼穑艰难
之美意也

宝钞司

“掌印太监一员，管理佥书十馀员，掌司监工数十员。”
每年，工部商人办纳稻草石灰木柴若干万斤，又香
油四十五斤，以为膏车轴之用。抄造草纸，竖不足二
尺，阔不足三尺，各用廉抄成一张，即以独轮小车运
赴平地晒干，类总入库。每岁进宫中，备宫人使用。至
于圣驾所用草纸，则系内官监纸房抄造淡黄色，绵
软细厚，进交管净，近侍收，非此司造也。

混堂司

掌印太监一员，佥书监工数员。职司沐浴堂子、惜薪
司、月给柴薪。内官监拨有夫役。

银作局

“掌印太监一员，管理佥书数员，写字监工数十员，专
管造金银铎针枝个桃杖、金银钱、金银豆叶等。”豆者，
圆珠重一钱或三五分不等，豆叶则方片，其重亦如
豆不拘，以备钦赏之用。又造花银每锭十两不等，止
可八成许。又祖宗旧制，有票儿银者，重十两、五两、三
两、二两、一两至一钱之方块也，其成色止有六七成，
上有分两“印”字。

浣衣局

掌印太监一员，佥书等数十员。唯此署不在皇城内，
在德胜门迤西，俗所称“浆家房”者是也。凡宫人年老
及有罪退废者，发此局居住。内官监例有供给米盐。

兵仗局

掌印太监一员，管理佥书十馀员。军器库提督一员，
掌关防掌司一员，掌司写字，监工数十员。职掌成造
刀、枪、剑、㦸、鞭斧、盔甲、弓矢各样大小神器。又火药局
一处，属之宫中。元宵上鳌山顶上之灯，例点放神器三位，则监工事也。凡每年七夕，宫中乞巧小针，并御
前铁锁、钥、锤、钳、针剪之类，及日月食救护锣鼓响器，
宫中做法事，钟鼓铙钹法器皆隶之，是以亦称为“小
御用监”也。

巾帽局

掌印太监一员，管理佥书掌司监工数十员。职掌内
官长随内使小火者。平巾官帽。每年入夏，据见在员
数具题移文工部。至冬初，即于节慎库领银十馀万
两，凿散内官、内使人等靴料。凡有羡馀，缴进御前。凡
新陞秉笔，即送朝衣、冠、笏、带、鞋一分。凡选中驸马冠、
靴，中使阍者帽，《插柳》跑马勇士圆帽。藩王之国旗尉
靴帽若干分、皆本局造送。奏于工部、支领工价

针工局

掌印太监一员。馀与巾帽局同职。掌内官长随内使
小火者。冬夏衣每年递散一次。遇辰年、戌年，各散铺
盖一次。凡宫中做法事，扬旛棹围等件皆隶焉。凡内
官曾赐蟒衣，退出宫及病故者，各具本交还本局收
也。

内织染局

掌印太监一员，总理、佥书，掌司写字。监工数十员，掌
染造御用，及宫内应用段疋绢帛之类。有外厂，在朝
阳门外，澣濯袍服之所。又有“蓝青厂”，在都城之西，亦
本局之外署也。

酒醋面局

掌印太监一员，管理等官，与别局相若也。职掌内官
人食用酒醋面糖诸物。浙江等处岁供糯米、小麦、黄
豆及谷草、稻皮、白面有差，以备御前宫眷及各衙门
内官之用，与御酒房不相统辖。

司苑局

掌印太监一员。管理等官同前职。掌宫中诸处蔬果
及种蓺之事。岁用黑豆、谷草，山东等处岁供之。御前
所用瓜菜茶料，俱此局。与林衡等署、上林苑海子同
备办之。已上总谓之曰“二十四衙门。”惟浣衣局在皇
城之外也。

内府供用库

掌印太监一员、管理佥书、掌司写字、监工、共百馀员。
专司皇城内二十四衙门、山陵等处。内官食米。每员
每月四斗

司钥库

掌印太监一员，管理佥书、写字、监工可数十员。凡宝
源局等处、铸出制钱、该部进交本库、备御前取讨赏
赐之用

内承运库

掌印太监一员，近侍佥书太监十馀员，掌司写字监
工数十员。其署在东下马门，其职掌库藏，在宫内者，
曰“内东裕库”，曰“宝藏库”，皆谓之“里库。”其会极门、宝善
门迤东一带及南城磁器等库者，则俱谓之“外库”也。
凡金银、纱罗丝闪色织金锦、羊绒、玉带、玉块、象牙、玛
瑙、宝石、珍珠、珊瑚之类总隶之。又，浙江等处，每岁夏
秋麦米，共折银一百一万有奇，即国初所谓“折粮银”，
今所谓“金花银”是也。候解到京，于每季仲月由长安
右门入经进本库交收。此印及“直殿监印”、钟鼓司灵
台印，皆本衙门第一员佥书挨掌，不系贵近大内臣
掌也。凡内官升玉带，即于本库领取。及褫降病故，其
名下官人，仍具本交还。

灵台

掌印太监一员，近侍佥书数员，看时刻近侍三十馀
员，学习数十员。凡遇收选官人，则拨三四十名。年幼
者读《步天歌》《阴阳杂法》《天官星历》等书，习写算观星
气，轮流上台，以候测变异呈禀。掌印具呈司礼监，掌
印据实奏闻。

御酒房

提督太监一员，佥书数员。专造竹叶清等各样酒，并
糟瓜、干茄、豆豉等物。

牲口房

提督太监一员，佥书数员。收养异兽珍禽。有“虎城羊
房。”

弹子房

掌房一员，佥书数员。耑备弹弓。所用泥弹，大小轻重
有等第，以黄布作袋盛之。

刻漏房

官十数员，不隶灵台耑管。每日时刻，昼则文华殿内，
每一时至，即令直殿监官入宫换牌。每夜攒点后至
天明，则隆宗门外报刻水之第一声，而答应长随接
报第二声，如某时初一至初四，某时正一至正四之
类，为接班起早之候也。

更鼓房

凡有罪内官，谪司其事。挨年久者一员，予牌帽总之。
平巾乌木牌者数人佐之，馀者日二牌，曰“定水牌子”，
其馀则净军。每夜五名，轮流上元武门楼打更。每夜
自起更三点起，至五更三点止，按数目，用藤条击鼓用檀木榔头击点。点者，铜铸之，大云板也。例只一更
一人上楼，不许携灯。晴夜尚可，唯风雨晦冥，苦不可
言。“如有差误，即责处之。”

甜食房

掌房内官一员，协同内官数十员，经手习学。造办“丝
窝虎眼等糖栽松饼《减煠》”等样。一切甜食。于内官监
取讨，《戗金》盒装盛，进安御前。兼备钦赐阁臣等项。

绦作。〈即“洗帛厂” 《二》：〉

掌作内官一员，协同内官数十员，经手习学，织造各
色兜罗绒、各色五毒等绦，花素勒甲板绦，及内官长
随小火者、“牌穗绦。”唯兜罗绒织法传自西域外，无敢
私织者。甜食房并此厂，皆属御用监辖，最寒苦可悯。

甲字库

“职掌银朱、乌梅、靛花、黄丹、绿矾、紫草、明矾、光粉、黑铅、
水胶、槐花、蓝靛、五倍子、阔白、三梭布、绵布、苎布、红花、
水银、硼砂、藤黄、茜草、姜黄、密陀僧、硵砂、白芨、栀子、百
药煎之类，皆浙江等省岁供，纳之以备御用”，等监奏
准讨取。

乙字库

职掌“奏本”纸，乐榜纸，《中夹》等纸。各省解到胖袄，以备
各奏准领取。

丙字库

每岁浙江办纳本色丝绵合罗丝串、五丝、荒丝，以备
各项奏讨。而山东、河南、顺天等府岁纳绵花绒，则内
官之冬衣，军士之布花，皆取备于此。

丁字库

每岁浙江等处办纳生漆桐油、红黄熟铜、白蔴檾蔴、
黄蜡锡、牛筋、黄牛皮、麂皮、铁线鱼胶、白圆藤生铁熟
建铁等件，以备御用监、内官监等处，奏准支给。

戊字库

职掌河南等处解到盔甲弓箭刀及废铁、以备奏准
支给

承运库

职掌浙江、四川、湖广等省黄白生绢，以便奏讨钦赏
外国并内官冬衣、乐舞生净衣等项取用。

广盈库

职掌黄红等色平罗熟绢、元青等色杭纱及青细绵
布，以备奏讨。

广惠库

职掌彩织帕梳笼抿刷、钱贯钞锭之类，以便取讨。

广积库

职掌盆净焰硝、熟硫黄。听盔甲厂等处成造火药。凡
京营春秋操演。咸取给于此。

赃罚库

职掌没官衣服等件，或作价抵俸给官，巳上总谓之
曰“十库”，有掌库一员、贴库数员、佥书数十员不等。然
十库自戊之后不全用十干者，己者巳也止也，是以
不得不改用别名也。

南海子

“总督太监一员，关防一颗，提督太监四员，管理、佥书、
掌司、监工数十员，分东西南北四围，每面方四十里，
总二十四铺，各有看守墙铺牌子、净军若干人。”东安
门外有菜厂一处，是其在京之外署也。职掌寿鹿、獐
兔、菜蔬、西瓜、果子。凡收选内官，于礼部大堂同钦差
司礼监监官。选中时，由部之后门到此厂过一宿，次
日早晨点入东华门，赴内官监细选无违碍、方给乌
木牌。候收毕请旨，定日差司礼监印或秉笔，于《万岁
山》前拨散。

林衡署　、“蕃毓署　” 、“嘉蔬署　” 、《良牧署》。

提督太监一员，各有掌印官一员，佥书数员或一、二
十员。职掌进宫川芎、杂果、杂菜、鸡黄、鹅黄、鸭卵、小猪
等项。

盔甲厂：〈即《鞍辔局》。〉

建署于都城内之东南隅，“掌厂太监一员，贴厂佥书
数十员，辖匠头九十名、小匠若干名，专管营造铁盔
甲、铳炮、弓矢、火药之类。”

御药房

提督太监正副二员，分两班，馀曰近侍，二、三十员。未
进宫未穿红者曰“学医。”官人，三四十员。职掌上用药
饵，与太医院相表里。凡选一次官人进内，必拨年少
者三、四十人或五、六十人，选医官教习，读《药性赋》《医
要集览》及《素问》《脉诀》等书。

御茶房

秩视御药房，分两班。有牌子四员，常行近侍三四十
员，职司茶、酒、瓜果。凡圣驾出朝，经筵、讲筵、御用茶，及
宫中三时进膳，圣驾七箸，中宫七箸，系其职掌。尚膳
监拨长随，以供汲水抬扛。

洪武五年，定《宦官禁令》。又置内正司，专纠内官不法
者。

按《大政纪》，“六月丙子，定宦官禁令。”

按《春明梦馀录：内官禁令》：“凡内使于宫城内相骂詈先发而理屈者杖五十，后发而理直者不坐。其不服
本官钤束而抵骂者，杖六十。内使骂奉御者杖六十，
骂门官并监官者杖七十。内使等于宫城𩰚殴，先𩰚
而理屈者杖七十，殴伤者加一等，后应理直而无伤
者笞五十。其不服本官钤束而殴之者，杖八十，殴伤”
加等。殴奉御者杖八十。殴门官监官杖一百，伤者加
一等。其内使有心怀恶逆，出不道之言者，凌迟处死。
有知情而蔽之者，同罪。知其事而不首者，斩。首者赏
银三百两。

按《续文献通考》：“是年，令礼部议考纠劾内官之法，置
内正司、司正、司副各一人，正从七品，专纠内官失仪
不法者。寻改为典礼司，又改典礼为纠察司。”

洪武六年，更仓监为内府仓，置监令、监丞。改内府库
为承运库，设大使，俱属宦者。又置各王府承奉。
按《续文献通考》：“洪武六年六月己酉，更仓监为内府
仓，以内仓监令为大使，监丞为副使，内府库为承运
库，仍设大使、副使，皆以内官为之。乙卯，以内官金丽
渊为秦府承奉，李清为承奉副，刘寿、吴祥、刘旺、潘亨
为晋”燕、楚、靖江府承奉副。

洪武八年，置宝钞库，设大使副使，以内官为之
按《续文献通考》，洪武八年二月壬申，以内府钞库为
宝钞库，秩正七品，设大使副使各一人，以内官为之。
洪武十年，以内官监与政，即日斥还，诏谕群臣
按《大政纪》，洪武十年五月庚子，上因内官监言及政
事，即日斥遣还乡，命终身不齿，且谕群臣曰：“自古贤
明之君，凡有谋而断之于己，未闻近习嬖幸之人得
与谋者。况阍寺之人，朝夕在人君左右，出入起居之
际，声音笑貌，日接乎耳目，其小善小信，皆足以固结
君心，而便嬖逢迎，其常态也。苟一为所惑而不之省，
将必假威福，窃权势，以干预政事。及其久也，遂至于
不可抑，由是而阶乱者多矣。朕常以是为监戒，故立
法，寺人不过传奉洒扫，不许干预政事。今此宦者，虽
侍服日久，不可姑息，决然去之，所以惩将来也。”群臣
顿首称谢。

洪武十七年《重戒敕》“内官毋预外事，诸司毋与内监
文移往来。”

按《大政纪》：洪武十七年七月丁酉，戒敕内官毋预外
事，凡诸司毋与内监文移往来。上谓侍臣曰：“为政必
先谨内外之防，绝党比之私，庶得朝廷清明，纪纲振
肃。前代人君不鉴于此，宦寺与外臣交通，觇视动静，
夤缘为奸，假窃威权，以乱国家，其为害非细故也。间
有奋发欲去之者，势不得行，反受其祸，延及善类，汉”
唐之事，深可叹也。“夫仁者治于未乱，智者见于未形。”
朕为此禁，所以戒未然耳。

洪武年、定亲王府内官之制。

按《明会典》：“洪武间，定亲王府内官十员。承奉司承奉
正，正六品，副从六品；典宝所典宝正，正六品，副从六
品；典膳所典膳正，正六品，副从六品；典服所典服正，
正六品，副从六品。各门官门正，正六品，副从六品。内
使十名，司冠、司衣、司佩、司履各一名，司乐、司弓矢各
二名。”

### 惠宗建文三年十二月丙寅诏禁内臣出使侵陵吏民

按：《大政纪》云云。

### 成祖永乐元年九月始以内臣奉使外国十月谕宦寺不许畜养鸡牲

按《续文献通考》：“永乐元年九月，遣内官李兴等赍敕
劳暹罗国王昭禄群膺、哆啰谛剌，并赐王文绮帛及
铜钱、麝香诸物，与其贡使偕行。”

按《大政纪》：永乐元年十月丙午，谕六科给事中：“自今
宦寺复有于皇城内畜养鸡牲者，必罪不宥。”上又谕
曰：“宦寺服食所需，皆朝廷给之，岂得复有私营？近有
于皇城内畜养鸡牲，糜费食米，今四方蝗旱之后，民
尚艰食，朕日夜为忧。此軰坐享膏粱，不识生民艰难，
而暴殄天物不恤，论其一日养牲之费，当饥民一家”
之食，朕已禁戢之矣。尔等识之。

永乐　年，始以内臣镇守各边。

按《明会典》：“镇守内臣，自永乐初出镇辽东开原及山
西等处，自后各边以次添设，而镇守之下，又有分守、
守备、监枪诸内臣。”

永乐三年，始以内官封王及将兵。

按《续文献通考》：“永乐三年七月，内使王琮同给事中
毕进封故真腊国王长子参烈昭平牙为王。是年三
月，命太监郑和等率兵二万七千人行赏赐西洋古
里、满剌诸国。”

永乐五年，置上林苑监左、右丞，以内臣及文职兼为
之。

按：《续文献通考》：“永乐五年三月辛巳，复改上林署为
上林苑监，秩正五品，有左右副丞、典簿之属。凡设十
署，秩正七品，俱以内臣及文职相兼为之。”

永乐二十二年，定自宫者罪按《明会典》：“永乐二十二年令，凡自宫者以不孝论。军
犯罪及本管头总小旗。民犯罪及有司里老。”

### 仁宗洪熙元年正月始以内官守备南京三月谕刑部禁止自宫并加人宫刑者

按《续文献通考》：“洪熙元年正月丁未，命内官监太监
郑和领下番军备南京，在内与太监王景弘、朱卜花、
唐观保协同管事，遇外有事，同襄城伯李隆、驸马都
尉沐昕计议而行。”

按《大政纪》：洪熙元年三月丁亥，谕刑部尚书金纯等，
自今严切禁止自宫并加人，宫刑者必不贷。谕曰：“自
宫以求用者，惟图一时富贵，而绝其祖父母不顾古
人求忠臣于孝子，彼于父母尚不顾，岂有诚心事君？
朕决意不用此等人。然其不孝之罪须惩治。”

### 宣宗宣德元年命内官内使传旨诸司皆须覆奏

按《大政纪》：宣德元年七月，命六科给事中，凡内官内
使传旨诸司，皆须覆奏。时中官奉旨，传之六科，辄令
径行诸司，上闻之，即下法司治。因谕给事中曰：“尔官
近侍，职在记注，凡朕一言一令，或令内使传出者，尔
当备录覆奏，再得旨而后可行，庶几关防欺蔽，不然
必有诈伪者。尔等自今恪谨乃职，不许依阿随附。”
宣德二年，定自宫者罪，诏谕礼部。

按《明会典》：“宣德二年令凡自净身者，军还原伍，民还
原籍，不许投入王府及官员势要之家，隐藏躲避差
役若再犯者，本犯及隐藏之家俱处死。该管总小旗
里老邻人知而不举，一体治罪。”

按《大政纪》：宣德二年七月，谕礼部尚书胡濙禁止自
宫，违者发充军。上曰：“昔皇考在位，禁止自宫之人，谓
其毁伤父母遗体，最是不孝，凡有此等，皆发充军。朕
遵承先志，亦尝援例发遣。比者小人复犯，孔子曰：‘示
之以好恶而民知禁’。卿宜出榜遍谕天下，使之遵守。”

### 英宗正统四年始以太监督军

按：《续文献通考》：“正统四年，遣太监吴诚吉详监督诸
军，讨麓川宣慰司任发，败绩。”

正统九年、令孀居郡县主君、拨老成内使看守门户。
按《明会典》。正统九年、令各王府如有孀居郡县主君。
亲王量拨老成内使看守门户。

正统十二年，定“再擅净身并私收者罪。”

按：《明会典》：“正统十二年令，凡自首在官阉者，送南海
子种菜。其隐瞒不首，及再擅净身并私收使用者，事
发，全家发辽东充军。”

### 景帝景泰三年始以内官坐营

按《续文献通考》：“景泰三年，总督少保尚书于谦、总兵
武清侯石亨等议选精兵十五万，分为十营。太监阮
让、都督杨俊提督四营，太监陈瑄、卢永、都督郭震、冯
宗各提督三营，俱听谦、亨及太监刘永诚、曹吉祥节
制。”

### 英宗天顺二年定净身罪

按《明会典》：“天顺二年、令净身者拏问边远充军。
天顺八年、又以内官分坐十二营”

按《续文献通考》：“天顺八年，命太监周中、于奋武营右
少监王亨、耀武营太监唐顺、练武营右少监林贵、奉
显武营太监张温、敢勇营右少监赵永、果勇营奉御
郑达、效勇营右少监米童、鼓勇营左副使高廉、立威
营奉御王璇、伸威营右副使张璘、扬威营奉御张绅、
振威营监神枪，仍听太监刘永诚节制。”

### 宪宗成化六年诏各王府及两京公侯驸马伯家凡有净身人即送京毋隐

按《大政纪》：成化六年二月，晋府悼昭王嫡长子奇湒
奏，乞存留先王时私自净身二人在府任使。旨下，“王
擅留净身人教授，不行谏阻，本当逮问，姑宥之，所司
即以其人送京。”因诏“各王府及两京公侯驸马伯家，
凡有净身人即送京毋隐，违者罪之。”

成化十三年正月，初置西厂，命司礼监太监汪直提
督官校刺事。五月以大学士商辂等言，罢西厂。六月
复西厂，仍旧刺事。

按《大政纪》：成化十三年正月，初置西厂，命司礼监太
监汪直提督官校刺事。自去年九月李子龙伏诛，上
锐意欲知外事，以直年小便黠，乃命选锦衣官校百
馀人，另置厂于灵济宫前，号西厂，以别东厂也。纵之
出入，分命各校广刺督责，大政小事，方言俚谚，悉采
以闻。五月，大学士商辂等疏权竖汪直十罪。时直横
恣，大肆罗织，屡起大狱，内外恐惧。辂草疏直十罪，倡
内阁万安、刘珝、刘吉上言：“近日伺察太繁，法令太急，
刑网太密，人心汹汹，各怀疑畏。承平之世，岂容有此？
盖缘陛下委听断于汪直一人，而汪直转寄耳目于
群小。群小之中，如韦瑛者，自言亲承密旨，得专与夺，
同恶相济。如王英者，肆无忌惮，伤害良善。陛下若谓
防微杜渐，不得不然，则前数年间何以怗然无事？往
者曹钦之反，皆由逯杲生事，有以激之，可为明鉴。伏
愿收回伺察之人，诛逐奸邪之辈。不然，此风日长，国
之安危未可知矣。”上怒曰：“用一内臣，焉得系天下安危？”命司礼监怀恩、覃昌、黄高至阁，谓辂等曰：“朝廷用
汪直缉访奸弊，尔等遽如此说，是谁先主意？”辂正色
曰：“朝臣无大小，有罪皆请旨收问，渠敢擅抄执三品
以上京官。大同、宣府，北门锁钥，一日不可缺人守者，
渠一日械系数人。南京，祖宗根本重地，留守大臣，渠
敢擅自收捕；诸近侍，渠敢擅自换易。此人不黜，国家
安乎危乎？此辂等同心一意，为朝廷除害，无有后先。”
恩曰：“不然，圣意疑此奏未必四人同下笔必有先之
者。”安曰：“汪直挟势害人，人人要说，谁独为先？”珝曰：“珝
等奉侍皇上于青宫，迄今巳二十年。幸而朝廷清明，
四方无事。今忽汪直为害，远近不安，何忍坐视？”吉曰：
“汪直之罪，纵使吉等不言，必有言之者。今既奏入，贬
黜谪罚，皆所不避。”于是恩降辞色，徐曰：“朝廷命恩等
问具奏之由，今皆执论如此，当具实回话。倘上召问，
幸勿变前言。”辂等曰：“变者天殛之。”恩等去，辂举手加
额曰：“三公肯为朝廷任事如此，辂复何忧？”已而怀恩
传旨曰：“卿等所言良是，汪直坏事，朕实不知。今便革
去西厂，散遣官校，卿等各安心办事。”辂等皆顿首谢。
诏罢西厂，召太监怀恩数汪直罪而责之，退还本监。
谪韦瑛戍宣府边卫，差操散诸旗校。六月，御史王亿
奏复西厂，言：“汪直所行，不独可为今日法，且可为万
世法。”下所司行之。命权竖汪直复坐西厂，仍旧刺事。
成化九年又定私自净身罪。

按《明会典》：“成化九年，令私自净身希求进用者，本身
处死，全家发烟瘴地面充军。”

成化十五年，定净身人潜住及再来京师者罪
按《明会典》：“成化十五年，令净身人，巡城御史、锦衣卫
官，督同五城兵马，逐回原籍。若该城内外容留潜住
者，并火甲邻佑人等，一体究治，本身枷号一个月，满
日决杖一百押回。如再来京师，家下父兄人等俱治
罪。”

成化二十年，治“违例为人净身者罪。”

按《大政纪》：成化二十年五月，山东黄县民李安，逃居
京师大兴县陈留村。村民田政等四人，各有子，年十
岁，皆倩安阉以求进。其欲自求进者，安辄为阉之。事
觉，刑部论安等，皆当置之法。因据近例，自阉者本身
处死，全家充军。以其狱上请。诏“违例为人净身李安，
情实残忍，重杖一百，发辽东铁岭卫充军；田政等四”
人，减死发遵化厂炒铁三年。其子“俱发本县，严督户
长收管。”

成化二十二年令各王府私收太监、发回原籍、不许
容隐

按《明会典》：“成化二十二年，令各王府非奉朝廷明文，
擅私收太监者，发回原籍收管，不许投托容隐。”

### 孝宗弘治元年定净身点闸不在者罪又吏部尚书王恕疏谏内官滥陞

按《明会典》：“弘治元年，令锦衣卫拘审净身人，送顺天
府，递回原籍。官司五日一点闸。不在者，即杖并户头，
追回见官，不许容纵。”

按《大政纪》：弘治元年正月，吏部尚书王恕言：“陛下初
登宝位，迸逐剌麻番僧、法王、佛子、国师，革罢传奉冗
员，追回滥赏庄田蟒衣等项，中外诵之。今未久而陞，
一起内官，人数颇多，将见前数事，不数年复如旧矣。
可不慎欤？”不报。

弘治四年，礼部尚书耿裕上疏“禁自宫。”从之。

按《大政纪》：“弘治四年三月，畿内多自宫以求进者，纷
然行路，礼部尚书上疏请治其罪。一时虽不能尽绝，
然自是禁例甚严，无敢再犯者。”

弘治五年，申《私自净身者罪》。又吏部尚书王恕力止
内监乞恩。

按：《明会典》：“弘治五年令私自净身者，本身并下手之
人处斩，全家发边远充军。两邻及歇家不举者同罪。
有司里老容隐者，一体治罪。”

按《大政纪》：“弘治五年四月，太监李广以城垣工完，乞
恩量加内官监官匠尚礼等俸级，吏部尚书王恕力
论不可，止之。”

弘治九年奏准、给赐各王府内官内使

按《明会典》：“弘治九年奏准，各王府缺少内官内使，司
礼监择其老成读书者具奏，照缺给赐。以后有缺奏
除。其郡王府，每府给与内使二名，专管宫闱事务及
关防门禁。”

弘治十三年奏准先年净身人私自来京者罪
按《明会典》：“弘治十三年奏准，先年净身人曾经发遣，
若不候朝廷收取官司明文起送，私自来京、图谋进
用者，问发边卫充军。”

弘治十八年五月，“《武宗》即位。定设守门内官、及各处
镇守内臣。”

按《明会典》、“凡守门内官。弘治十八年题准、砖城四门
照旧。其馀各门、只以四名为则、不许增添”

按《大政纪》：弘治十八年十月，上初即位，旧东宫内使
马永成、谷大用、刘瑾、张永、魏彬、罗祥、丘聚、张兴，日夕近侍，与上同卧起，宴游谋议，时称为“八党内。”刘。瑾通
文墨，熟世故，而性刚狼尤甚，恶文臣专权，屡于上前
言：弘治间朝权俱为司礼监及内阁所掌，金银尽入
其手，朝廷不过虚名而已。上信之，新差者尽数收回，
于是内官欲出分守者随地方大小借贷银两进贡
方得差出到任肆意诛求无忌甚至取于官库莫敢
不从者。

### 武宗正德元年令再有私自净身者照例问罪以太监管神机各营又以刘瑾掌司礼监事

按《明会典》：“正德元年，令直隶顺天等府、山东、河南等
布政司地方，再有私自净身者，照例本身并下手之
人处死，全家发边远充军。其先巳净身者，立籍点闸，
不使私自逃至京师，扰害官府。”

按《续文献通考》：“正德元年春正月，太监陈宽传旨，神
机营、中军二司内官监太监刘瑾管五千营，御用监
太监张永管神机营并显武营。神机营。右掖御马监
徐智调中军头司管奋武营，而以司设监太监马永
诚代智，御马监太监王润代瑾。五月，以御马监太监
魏彬管神机营、中军头司并奋武营。”

按《大政纪》：正德元年正月，工部尚书曾鉴奏奉诏书，
裁革军容、鞍辔二局，添设管事内官。上不从，令司礼
监查正统、天顺事例。来看，南科给事中汪循疏言：“曾
鉴题革内官，盖奉行诏书也。陛下不蒙裁减，反令查
正统、天顺事例。夫内官掌宫禁服御之需，未尝干预
朝廷之政，其载皇明祖训，昭昭可查也。陛下舍此不
查，而查《正统》、天顺年例，则误矣。自夫添设中官，宠信
太过，致有王振售奸，吉祥不轨，圣跸蒙尘，几危社稷。
此可以为鉴而不可以为法也。”五月，内旨收南海子
净身人一千二百入内。十月，命太监刘瑾掌司礼监
事，兼提督团营，丘聚提督东厂。上即位之初，内臣马
永成及刘瑾等八人，以青宫旧恩，日导上弓马、鹰犬、
歌舞、《角抵》为乐。旧内臣段敏、黄伟端慎斥不用。户部
尚书韩文每朝退，对属言，辄泣下。郎中李梦旸曰：“公
为国大臣，义同休戚，徒泣何益？”文曰：“奈何？”梦旸曰：“公
诚及此时率诸大臣殊死争。”阁老以诸大臣争持之
更易为力，或可济也。文毅然改容曰：“是也。汝为我草
疏，即事弗济，吾年足死矣。”梦旸具疏草文，读而删之
曰：“是不可文，文恐上不省；不可多，多恐览弗竟。”疏具，
遂合九卿诸大臣，上曰：“人主以辨奸为明，人臣以犯
颜为忠。臣等伏睹近来，朝政日非，视朝渐晚，仰窥圣
容，日渐清癯，皆太监马永成、谷大用、张永、罗祥、魏彬、
刘瑾、丘聚等置造巧伪，淫荡上心，或击球走马，或放
鹰逐犬，或俳优杂剧，错陈于前，或导万乘之尊，与外
人交易，狎昵媟亵，无复礼体。日游不足，夜以继之，劳
耗精神，亏损至德。遂使天道失序，地气靡宁，雷异星
变，桃李秋花，考厥候占，咸非吉兆。切缘此等细人，惟
知蛊惑君上以行私，而不知皇天眷命。祖宗大业，皆
在陛下一身。今大婚虽毕，储嗣未建，万一游宴损神，
起居失节，虽将此辈虀粉葅醢，何补于事！乞将马永
成等拿送法司，明正典刑，以潜销祸乱之萌。”先是，科
道交章请除群奸，上命司礼监至内阁传谕：“已悟，当
痛加修改。”所劾太监马永成等，姑示涵容。刘健、李东
阳、谢迁上言：“此数人者，蛊惑诱引，罪大恶极；得罪祖
宗，非皇上所得而赦。”再疏乞诛永成，上不允。于是健
等以去就决之，各上疏求退。初，阁议持言官章不下，
诸阉业已窘，相对涕泣。会诸大臣疏又入，于是上遣
司礼监八人齐诣阁议，一日而遣者三，健等卒持不
下。内司礼监太监王岳者，亦东宫旧臣，恶侪辈所为。
独是阁议明日召韩文等诸大臣至左顺门，太监李
荣手诸大臣疏传上，谕曰：“诸先生言良是，无非爱君
忧国之心。但各奴侪事上久，不忍即置之法。幸少宽
之，待上自处耳。”众皆错愕莫对，惟韩文述群小导非
之罪。荣曰：“疏备矣。上非不知，今第欲宽之耳。”是日诸
阉益窘，业自求安置南京，而阁议犹持不从。时王岳
与司礼太监范亨、徐智亦助文等，密奏于上，言：外朝
多官论劾，不可不从。上不得巳，允之，待明发诏捕刘
瑾等下狱。瑾等趋至上前，环跪伏哭，以首触地，诉岳
等交通外臣，欲害奴辈。上为之动。瑾因进曰：“狗马鹰
犬，何损于万几！今左班官敢哗而无忌者，司礼监无
人也；有则惟上所欲，而人不敢言矣。”上怒，立命瑾等
分据要地，各遣官校巡察。

正德二年，定“违例私自净身人罪。”又以太监分镇边
关隘口，增提督团营。

按《明会典》：“正德二年：令违例私自净身人，著锦衣卫
五城兵马，著落各该地方，尽数逐去。如有潜躲在京
者，拏住杀了。”

按《续文献通考》：正德二年，太监李荣传旨：“边关隘口
等处，切近京师，旧设守备内官，仍旧添补。蓟州黄崖
口等营，以都知监左少监屈让；台头营以都知监右
少监王鉴；永平太平寨青山营以司设监左少监万
钊；遵化滦阳等关，以印绶监右少监刘睿；刘家口营以都知监右少监丞高永；蓟州鲶鱼口等处，以印绶
监右少监李准；峨眉山等营，以御马监左少监冯旺；
黄花镇以都知监左监丞张鼎；天城兼管；神铳，以御
马监左监丞张仁；淮安卫等处，以都知监右少监孟
山，各守备；万全左卫等处，以都知监右少监毕安分
守。”盖自是诸边无馀地矣。又增提督团营太监苗达、
张永，军伴各百人，坐营坐司太监黎安等各三十五
人。又增五军、神机三千等营，太监马永成、魏彬、刘瑾、
谷大用，军伴各百人，坐司内官刘佶等各三十人。
正德三年，不许各王府私收内使，又以太监坐营。复
西厂，改惜薪司，设内办事厂，俱以太监领之。

按：《明会典》：“正德三年，令各王府内使，不系钦拨者，不
准乞恩保陞。”

按《续文献通考》：正德三年，太监李荣传旨：“‘御马监官
勇士旗军，系禁兵重务，其令太监谷大用、提督太监
杨春坐勇士营，李堂坐四卫军营’。是年复立西厂，寻
改惜薪司，以外薪厂为之，以太监谷大用领焉。其年，
添设内办事厂于荣府旧仓地，以司礼太监刘瑾领
之，兼察两厂及内诸司事。”

正德四年议准承奉内使，不许额外滥保。

按《明会典》：“正德四年议准王府承奉等官并郡王内
使，俱有定额，不许额外滥保，及擅立内典膳职名，希
图保陞，违者罪坐营求之人。”

正德五年四月，以太监张永总督军务，统兵讨寘、𫔍。
八月，刘瑾坐不轨伏诛。以二难平，加恩张永等世袭。
又以太监魏彬掌司礼监事。

按《大政纪》：正德五年四月，命泾阳伯神英充总兵官，
以太监张永总督军务，统率京营兵三万讨寘𫔍。八
月，太监张永回京献俘。刘瑾谋不轨，伏诛，籍其家。大
学士李东阳奏：“旬月之间，二难交作，悉底平定。”皆太
监张永等之功。封张永兄张富为泰安伯、弟张容为
安定伯，魏彬弟魏英为镇安伯，马永成弟马山为平
凉伯，谷大用弟谷大𤣱为永清伯；封义子朱德为永
寿伯，给诰券，世袭。命太监魏彬掌司礼监事。时刘瑾
虽诛，而政权仍在内。彬既掌司礼监决大政，而马永
成等又奏：“有旨，朝廷大事，须彬等同议。”瑾诛，虽有旨
云：“凡瑾所行乱政事件，各衙门逐一查革改正。”又云：
“若干人众，都不查究。”于是逆瑾流毒尚在，而彬、永成
等浊乱朝纲，赏罚乖宜。山东、河南、北直隶、江西、四川
诸处盗贼肆起，而天下不胜烦扰矣。

正德九年、令私自净身者、照见行事例问罪

按《明会典》：“正德九年令：今后再有私自净身者，除小
幼无知者，本身免死充军，其馀俱照见行事例，本身
并主使下手之人处斩，全家发边远充军。里老邻佑
及本管官不行举察者，各从重治罪。”

正德十二年，定“内臣赐葬等第。”

按《明会典》：“凡内臣病故乞葬。正德十二年奏准，务查
本官历年深浅，有无勤劳，应该造坟或盖享堂碑亭
者，定与等第，照例奏请，不许一概妄行比乞。”

正德十六年，诏严《私净身人罪》。

按《明会典》：“正德十六年诏：私自净身人在京潜住，希
图收用，著缉事衙门巡城御史访拏究问。今后敢有
私自净身者，本身并下手之人处斩，全家发烟瘴地
面充军。两邻及歇家不举察者治罪。”

### 世宗嘉靖元年六月禁阉人弟侄授锦衣官从彭泽奏也著令勿得陈乞以挠国事

按：《大政纪》云云。

嘉靖八年奏准净身男子，分别老壮供役。又以张璁
言，尽革镇守内臣。

按《明会典》：嘉靖八年奏准，凡海子食粮，净身男子，分
别老壮造册。礼部备查各处王府并将军、中尉数目，
将年壮者斟酌多寡，派去各府供役。不堪选用者，给
与印信文票，发回原籍官司收恤，免其本身差役。
按《大政纪》：嘉靖八年十二月，张璁既得君，因念天下
镇守阉人，剥虐小民，祸入骨髓，人心所共愤者，乃建
议裁革，帝从之。于是百年之患为之顿除，远迩鼓舞，
若更生云。

嘉靖十四年以科臣言，尽革各仓内臣。

按《续文献通考》：嘉靖十四年正月，科臣管怀理言：“‘各
仓内臣，初蒙厘革，中外称便。自李宣用而诸仓渐复。
孚敬奏革镇守，弊本尽拔。偶未及此，而王奉、李慎谋
督京仓，窃柄残民，乞革之’。户部梁材覆言：‘我朝酌古
定制，监局供事于内，府部布治于外，体统截然。宣德、
正统始用内臣，止一二人耳。正德中，滥收多阉，民不
堪命。京、《通》等仓，督收有部臣，巡视有台臣，纲举目张，
万世无弊。内臣诚为冗官，及临淮、徐、德诸内臣，尽宜
革回’。”从之。

嘉靖十七年、令裁革镇守内臣

按《明会典》：“嘉靖十七年，令镇守内臣。原不系太祖定
制，次第裁革，十八年尽数取回。于是边政肃清，军民
称便

### 穆宗隆庆元年令军门内官不许科索官军财物二月加恩各内臣予荫世袭

按《明会典》：“隆庆元年议准守门内官，止许专司启闭，
关防镇钥。但有仍前违例点闸，暗开骗局，科索官军
财物者，许官军亲诉，科道即时参究。若各该官军启
闭非时，或地方失事，各门官止许具本题知，不许挟
私妄参。”

按《续文献通考》：“隆庆元年二月，上加恩内臣，岁加司
礼监太监黄锦禄米二十四石，荫弟侄一人；锦衣卫
指挥佥事王本、冯保各弟侄一人；锦衣卫正千户胡
明、乔朗、曹宪各弟侄一人；锦衣卫百户从龙，太监梁
钿、李芳岁加禄米三十六石，荫弟侄一人；锦衣卫指
挥同知张仲举、翟廷玉、陈钿、陶金、吕用、崔玉、高相、杨”
义、张恩，“各荫弟侄一人。锦衣卫正千户”；宋朝用、张润、
杨添爵、冯明、夏云、严用、李“佑，各荫弟侄一人，锦衣卫
副千户”；张廷、周保、王荣、李忠、李銮、赵朝、郭阳、李惠、赵
忠、陈忠、李“禄，各荫弟侄一人，锦衣卫百户；于锐、刘用，
各荫弟侄一人，锦衣卫所镇抚，俱世袭。”

隆庆二年，复以太监督织造于苏、杭。

按《续文献通考》：“隆庆二年正月，命太监李佑督织造
于苏杭。部臣言：‘初奉明诏，取回督造内臣，中外传颂
圣德。诏墨未干，制使复出，殊骇观听。乞罢佑勿遣，第
令所司如式以进’。上曰：‘有成命矣’。”趣予佑敕。科臣复
奏，乞如部议，不听。

### 神宗万历十年题准承奉等官俱照次序迁转又议准奏讨内使

按《明会典》、万历十年题准，“王府承奉等官，额设一正
一副，俱照次序迁转。承奉正副员缺，该典宝正副挨
补典宝正副员缺，该典膳正副挨补典膳正副员缺，
该典服正副挨补典服正副员缺，该门官挨补门官
员缺，该内使升补，不容一概滥请。”其各处无名内使
私自净身人等，有托故擅入王府，因而拨置害人，贻
“累宗室者，抚按官严加禁治。”若各王府收用私自净
身之人，及有违例保陞者，听礼部查参，并将长史等
官究治。又议准：亲王内使，如司冠、司衣、司佩、司履、司
乐、司弓矢之属，总数不过十名。若果原额缺人，具实
奏讨，司礼监择其老成读书者，量拨四名。世子及郡
王原未经拨给者，各量拨二名。其将军、中尉不许违
例滥请。至于内使冠带，限以到府年分。亲王内使，须
历十年之上，郡王内使，须历十二年之上，方许具奏
请给。年浅者不得朦胧奏讨。其净身男子平巾，查系
礼部分拨者，方与题请。若各王府私收者不准。
万历十一年奏准：小民私割者，严加禁约。四五子以
上报官阉割者，听候收补“之日选用。”

按《明会典》：“万历十一年奏准：小民犯禁私割，致伤和
气者，都察院行五城御史及通行各省直抚按衙门，
严加禁约。自今五年以后，民间有四五子以上，愿以
一子报官阉割者听。有司造册送部，候收补之日选
用。如有私割者，照例重治。邻佑不举者，一并治罪不
宥。”

万历二十九年，司礼监传旨，大颁“内臣赏赐”，又分遣
内官各处矿税。

按《续文献通考》：“万历二十九年八月，司礼监传奉圣
旨：乾清宫司礼监太监田义、孙隆、陈矩、成敬，管事沈
金、崔文升、刘进、孙成、周臣、张祥、牌子马进、田诏、刘进
忠、杨科各陞二级，岁加禄米十二石；赵朝岁赏禄米
十二石；御药房提督内官监太监王永赏银五两，纻
丝一表里；近侍御马监太监孙顺岁加禄米十二石，
煖阁内答应：御马监太监董杲、闵梅、李进、谷朝、何朝、
邵进，内官监太监侯金，尚衣监左监丞李吉祥，各赏
银五两，纻丝一表里。御马监太监刘统，尚膳监太监
刘震、赵昇，内官监太监鹿成，御马监太监黄荣，司设
监太监赵楷，俱著内府骑马。御马监太监王勋、苏朝，
俱赏玉带小轿牌子。尚膳监太监王”臣，御用监太监
武祥，都赏玉带近侍。尚膳监太监任进、殷著，本监佥
押。尚膳监太监张友、于忠、张全、左尤、魏受、赵忠，尚衣
监太监王昇、陈忠、费德、黄春芳，内官监太监陈宪、杨
顺、温成、王坤、张恩，司设监太监赵相、张玉、王惠，御马
监太监陈进、徐志、诸明，各赏银五两，纻丝一表里。内
官监左少监卢润陞，太监。奉御蒋升陞御用监右监
丞，管柜子，尚膳监太监王奉、李守宁都赏蟒衣人数。
司房内官监太监韦仁赏银五两、纻丝一表里。尚衣
监左监丞任时、御用监左监丞殷良弼俱陞右少监。
尚膳监右监丞白吉祥陞左监丞。奉御李《宗仁》陞御
用监右监丞。小火者杨进朝赏牙牌。带管司房。御马
监太监袁福赏银五两，纻丝一表里，御用监太监黄
佩赏飞鱼，尚衣监左少监罗俊陞太监，尚膳监左监
丞刘进忠、周尚德、刘忠、李进朝俱陞左少监。又司礼
监传奉圣旨，“各处矿税，天津等处督征广安店租。”御
用监右少监马堂陞左少监，广东抽税兼管珠池，内
官监太监李凤赏蟒衣。福建开矿兼抽税，御马监右少监高采陞左少监；云南开矿兼抽税尚膳监太监
杨荣赏斗牛。辽东等处开矿征收税课、马市方物；尚
膳监右少监高淮陞左少监，管理通湾广和店租、带
管芦沟桥抽税名马；御马监太监张煜赏斗牛。江西
湖口征收船税御马监左监丞李道陞右少监。总理
两淮盐法御用监太监鲁保赏斗牛、仪真等处抽税，
御马监左少监暨禄陞太监。浙江抽税兼开矿刘成
陞少监，“四川矿税，御马监太监丘乘云，赏银五两、纻
丝一表里。陜西抽税名马，御马监右少监梁永陞左
少监，山西太原府等处抽税兼采木，尚衣监右监丞
孙朝陞左监丞，广西等处水路通御并土产货物税
课及开采”矿税。御马监右少监沈永寿陞左少监，南
京征收房租，带管池州等处开采。南京守备司礼监
太监邢隆、刘朝用，各岁加禄米十二石。外有王虎、张
忠赏银五两，纻丝一表里。胡滨、季敬每陞右少监，俱
在近侍例内。又司礼监副苏松织造太监孙隆，进到
秋运龙袍漆器，织造的好，奉旨“岁加禄米十二”石。又
传奉上旨：“司礼监太监孙隆著在内坐凳。”

### 熹宗天启七年正月给内臣关防

按《明通纪》：“天启七年正月，以徐文辅总督太仓银库，
节慎库，崔文昇总督漕运，疏通河道，查核京通等仓。
李明提督漕运，疏通河道。”